fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Yhdessä tekeminen vahvistaa oppilaiden osallisuutta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Koulu on kodin ohella yksi merkittävimmistä lapsen kasvuympäristöistä. Osallisuuden tunne on osa lapsen kokemaa hyvinvointia. Kun lapset ja nuoret saavat vaikuttaa koulun toimintaan, he kokevat tulevansa kuulluksi ja heidän motivaationsa paranee.
Lasten osallisuuden kokemuksia koulussa on tarkasteltu monissa tutkimuksissa ja selvityksissä. Esimerkiksi vuoden 2017 Kouluterveyskyselyn tulokset tuovat esiin monia mielenkiintoisia asioita lasten maailmasta: Kuusi prosenttia 4. ja 5. luokan oppilaista vastasi kyselyssä, että opettajat eivät ole koskaan kiinnostuneet siitä, mitä heille kuuluu. 58 prosenttia taas vastasi, että opettajat ovat joskus kiinnostuneita heidän kuulumisistaan.
Miksi osa lapsista ei koe olevansa tärkeä osa luokka- ja kouluyhteisöä? Entä miten tilannetta voisi korjata? Opettajat voivat tarkastella Kouluterveyskyselyn tuloksia yhdessä oppilaiden kanssa. Oppilaat voivat kertoa, mistä tulokset voivat viestiä. Heillä voi myös olla hyviä kehittämisideoita.
Päijät-Hämeessä on kehitetty toimintaa, jossa opiskeluhuoltoryhmä jalkautuu luokkiin. Työskentely pohjautuu vuosittaiseen Mitä kuuluu? -kyselyyn, johon kaikki oppilaat luokissa vastaavat. Kyselyn pohjalta luokanopettaja tai luokanohjaaja koostaa katsauksen luokan nykytilasta, mm. kuvauksen luokan vahvuuksista ja kehittämiskohteista. Tulokset käydään läpi yhdessä luokan oppilaiden ja opiskeluhuoltoryhmän kanssa, tarkastellaan nykytilannetta ja asetetaan yhteisiä tavoitteita. Toiminnan myötä päästään yhteisen tiedon, tavoitteen, tekemisen ja arvioinnin äärelle.
Tällä viikolla vietettävä lapsen oikeuksien viikko tarjoaa verkossa toiminnallisia tehtäviä, valmiita tuntisuunnitelmia ja oppimateriaaleja osallisuuden edistämiseksi kouluissa. Tavoitteena on edistää lapsen oikeuksien tunnettuutta oppilaiden, opettajien ja kouluhenkilökunnan keskuudessa yhteisen tekemisen kautta.
Erityinen huomio lapsiin, joiden oikeuksien toteutuminen on erityisessä vaarassa
Lasten osallisuutta on perinteisesti kehitetty edustuksellisten osallisuusrakenteiden kautta, kuten oppilaskuntien hallitustoimintaa tai nuorisovaltuustotoimintaa kehittämällä. Perusopetuslaissa edellytetään, että koululla on oppilaskunta. Oppilaskunnan tehtävänä on edistää oppilaiden yhteistoimintaa, vaikutusmahdollisuuksia ja osallistumista sekä kehittää oppilaiden ja opetuksen järjestäjän välistä yhteistyötä.
Jotta jokaisen lapsen osallisuus toteutuu, on kuitenkin tärkeää kehittää monenlaisia ja uusia tapoja osallistua. Tällä tarkoitetaan niin virallisia kuin epävirallisia, yhteisön ja yksilöiden osallistumisen tapoja. Samalla tulee tunnistaa olemassa olevien lasten osallisuuden muotojen rajoitteet.
Kun tavoitteena on jokaisen lapsen oikeuksien toteutuminen, erityistä huomiota on kiinnitettävä niihin lapsiin tai lapsiryhmiin, joiden oikeuksien toteutuminen on erityisessä vaarassa. Näitä lapsiryhmiä ovat esimerkiksi yksinäiset tai kiusatut lapset, maahanmuuttajatausteiset lapset, vammaiset lapset, mielenterveyden häiriöistä kärsivät lapset ja kodin ulkopuolelle sijoitetut lapset.
Osallisuutta tulisi lähestyä laajempana kuin vain lapsen osallistumisena häntä koskevaan päätöksentekoon.
Osallisuuden tunne syntyy lapsen suhteissa niin ikätovereiden kuin aikuisten kanssa.
Oleelliseksi nousee kysymys, tunteeko lapsi olevansa yhteisöjensä arvokas jäsen. Vertaissuhteet, koulun ilmapiiri, luokkahenki ja koulun arjen käytännöt nousevat keskeisiksi lapsen osallisuuden tunteeseen vaikuttaviksi tekijöiksi.
Tästä syystä esimerkiksi kiusaamisen järjestelmällinen kitkeminen on osa sellaisia rakenteita, jotka mahdollistavat lapsen osallisuuden kouluyhteisössä. Kiusaamista ei tule nähdä yksilöiden välisenä vaan koko kouluyhteisön ilmiönä.
Tällä viikolla 19.–23.11.2018 vietetään Lapsen oikeuksien viikkoa, www.lapsenoikeuksienviikko.fi.
Haavisto, Anne-Marie (2018) Mitä kuuluu? -opiskeluhuoltoryhmä jalkautuu luokkiin. Huomisen hyvinvointia lapsille ja perheille Päijät-Hämeessä (pdf)
Kati Honkanen projektipäällikkö Lapset, nuoret ja perheet, THL
Esa Iivonen johtava asiantuntija Lasten oikeudet ja lapsi- ja perhepolitiikka, Mannerheimin Lastensuojeluliitto
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.